stanford-oval/wikipedia huggingface dataset:
טובי סטיבנס
חיים אישיים

סטיבנס נשוי לשחקנית הניו זילנדית אנה-לואיז פלומן וב-31 במאי 2007 נולד בנם הבכור אלי אליסטר.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1992 | אורלנדו | Orlando | אותלו | מבוסס על רומן מאת וירג'יניה וולף |
| 1996 | הלילה השנים עשר | Twelfth Night | הדוכס אורסינו | בבימויו של טרוור נאן |
| 1997 | מצלמים פיות | Photographing Fairies | צ'ארלס קאסל | מבוסס על ספר מאת סטיב סילאגיי (אנ') |
| 1998 | הדודנית בט | Cousin Bette | ויקטורין הולוט | מבוסס על הרומן מאת אונורה דה בלזאק |
| 1999 | אוניגין | Onegin | ולדימיר לנסקי | מבוסס על "יבגני אוניגין" מאת אלכסנדר פושקין |
| 1999 |  | Sunset Heights | לוק ברדלי |  |
| 2000 |  | The Announcement | רוס |  |
| 2000 | ספייס קאובויס | Space Cowboys | פרנק | בימוי קלינט איסטווד |
| 2001 | מכתבי אהבה | Possession | פרגוס וולף | מבוסס על רומן מאת א. ס. בייאט |
| 2002 | למות ביום אחר | Die Another Day | גוסטב גרייבס |  |
| 2004 |  | Terkel in Trouble | ג'סטין | דיבוב |
| 2005 | חלום ליל קיץ | Midsummer Dream | דמטריוס (אנ') | דיבוב |
| 2005 |  | Mangal Pandey: The Rising | קפטן ויליאם גורדון | דרמה היסטורית אודות המרד ההודי הגדול |
| 2006 | פינות אפלות | Dark Corners | ד"ר וודלי |  |
| 2006 | מצב חמור | Severance | האריס |  |
| 2013 |  | Believe | ד"ר פרקוואר |  |
| 2013 |  | All Things to All Men | ריילי |  |
| 2013 |  | The Machine | וינסנט מקרתי |  |
| 2016 | 13 שעות: החיילים הסודיים של בנגאזי | 13 Hours: The Secret Soldiers of Benghazi | גלן "באב" דוהרטי |  |
| 2016 |  | The Journey | טוני בלייר |  |
| 2018 | לצוד את האויב | Hunter Killer | ביל בימן |  |
| TBA |  | The Severed Sun |  |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1992 | מדשאת הקמומיל | The Camomile Lawn | אוליבר | מבוסס על ספר מאת מרי וזלי |
| 1996 | הדיירת מאחוזת ויילדפל | The Tenant of Wildfell Hall | גילברט מרקהם | מבוסס על רומן מאת אן ברונטה |
| 2000 | גטסבי הגדול | The Great Gatsby | ג'יי גטסבי | מבוסס על הרומן מאת פרנסיס סקוט פיצג'רלד |
| 2001 | זרים מוחלטים | Perfect Strangers | צ'ארלס |  |
| 2002 | נפוליאון | Napoléon | הצאר אלכסנדר הראשון | מבוסס על ספר מאת מקס גאלו (אנ') |
| 2003 |  | Essential Byron | הקורא | מבוסס על יצירתו של לורד ביירון |
| 2003 | מרגלי קיימברידג' | Cambridge Spies | קים פילבי |  |
| 2003 | פוארו | Agatha Christie's Poirot | פיליפ בלייק | בפרק "Five Little Pigs" |
| 2004 | לונדון | London | קזנובה |  |
| 2005 | להעיר את המתים | Waking the Dead | ד"ר ניק הנדרסון | בפרק "Subterraneans" |
| 2005 |  | The Queen's Sister | אנתוני ארמסטרונג-ג'ונס |  |
| 2006 |  | The Best Man | פיטר טרמיין |  |
| 2006 |  | Secrets of the Dead |  | בפרק "The Umbrella Assassin" |
| 2006 | האתגר של שארפ | Sharpe's Challenge | ויליאם דוד |  |
| 2006 | ג'יין אייר | Jane Eyre | אדוארד פיירפקס רוצ'סטר | מבוסס על הרומן ג'יין אייר מאת שרלוט ברונטה |
| 2007 |  | The Wild West - Custer's Last Stand | ג'ורג' ארמסטרונג קסטר | דוקו-דרמה |
| 2008 |  | Wired | קרופורד היל |  |
| 2009 | העבודה הטובה ביותר בעולם | The Best Job In The World | קריינות |  |
| 2009 | רובין הוד | Robin Hood | הנסיך ג'ון | עונה שלישית |
| 2010 | מכת מחץ | Strike Back | ארלינגטון | מבוסס על ספר מאת כריס ריאן (אנ') |
| 2010 |  | Lost: The Mystery of Flight 447 | קריינות | סרט דוקומנטרי על אודות טיסה 447 של אייר פראנס |
| 2010 | מיס מארפל | Agatha Christie's Marple | ג'ורג' פריצ'רד | בפרק "The Blue Geranium" |
| 2010, 2012 |  | Vexed | ג'ק ארמסטרונג |  |
| 2012 | חוק וסדר: בריטניה | Law & Order: UK | פרופ' מרטין מידלברוק | סדרת טלוויזיה (פרק אחד) |
| 2012 | לואיס | Lewis | דייוויד קונלי | בפרק "Generation of Vipers" |
| 2014 - 2017 | מפרשים שחורים | Black Sails | ג'יימס מקגרו/פלינט |  |
| 2015 | ולא נותר אף אחד | And Then There Were None | ד"ר אדוארד ארמסטרונג | מיני-סדרה מבוססת על הספר "עשרה כושים קטנים" |
| 2018 | אבודים בחלל | Lost in Space | ג'ון רובינסון | ריבוט של נטפליקס לסדרה באותו שם מ-1965 |
| 2021 | אלכס ריידר | Alex Rider | דמיאן קריי | סדרת טלוויזיה; 6 פרקים |
| 2023 | שש-ארבע | Six Four | פירס פילדס-טרנר | 2 פרקים |
| 2023 |  | Dodger | מרטין ואן ביורן | פרק: "Coronation" |
| 2024 | יום אחד | One Day | ליונל קופ | פרק: "Episode 9" |
| TBA |  | A Cruel Love: The Ruth Ellis Story |  | מיני-סדרה עתידית של ITVX |
הערות שוליים

↑  Lawson, Mark (31 במאי 2007), "Prodigal Son", The Guardian (online ed.) {{citation}}:  (עזרה)
| --- | --- |
בקרת זהויות :  NLI: 987007437849305171  PLWABN: 9810531519305606  BIBSYS: 3095149  BNE: XX956755  BnF: cb142298941 (data)  CiNii: DA13473184  GND: 138922764  ICCU: RAVV347086  ISNI: 0000 0001 0884 4986  LCCN: no99078227  MusicBrainz: 4386b027-2724-4d8a-9cf4-4a55e9b20d0a  NKC: pna2006322527  NLA: 35608564  NTA: 16661288X  SUDOC: 168240696  Trove: 1013387  VIAF: 31635756   WorldCat (עם VIAF): 31635756
טאג' גיבסון

| --- | --- |

גיבסון בשנת 2022
 לידה:  24 ביוני 1985 (בן 39) ניו יורק שבניו יורק
 עמדה:  פאוור פורוורד, סנטר
 גובה:  2.06 מטר
 מספר:  67
 מכללה:  אוניברסיטת דרום קליפורניה
 דראפט:  בחירה מספר 26, 2009 שיקגו בולס
 קבוצות כשחקן
 2009–2017   2017   2017–2019   2019–2022    2022–2023 2023–2024   2024–:  שיקגו בולס   אוקלהומה סיטי ת'אנדר   מינסוטה טימברוולבס   ניו יורק ניקס   וושינגטון ויזארדס   ניו יורק ניקס   דטרויט פיסטונס
 הישגים כשחקן
 חמישיית הרוקיז הראשונה (2010)
טאג' ג'מי גיבסון (באנגלית: Taj Jami Gibson; נולד ב-24 ביוני 1985) הוא כדורסלן אמריקאי המשחק בדטרויט פיסטונס מליגת ה-NBA, בעמדות הפאוור פורוורד והסנטר.
קריירת המשחק

גיבסון גדל בשכונת ברוקלין שבניו יורק, ובמהלך קריירת התיכונים שלו החליף מספר בתי ספר. לאחר התיכון, הצטרף גיבסון לאוניברסיטת דרום קליפורניה במדיה שיחק במשך שלוש שנים. בעונתו האחרונה במכללה אף הוביל את הקבוצה לאליפות הבית הפסיפי, ונבחר לחמישיית הטורניר.
קריירת המשחק > שיקגו בולס

גיבסון העמיד עצמו לבחירה בדראפט ה-NBA של שנת 2009, ונבחר במקום ה-26 על ידי קבוצת שיקגו בולס. במהלך רוב עונת הרוקי שלו, פתח גיבסון בחמישייה הראשונה של קבוצתו, והרשים ביכולותיו ההגנתיות ובאנרגיה שהוא מביא למשחקו, ונבחר לשחק במשחק הראווה של שחקני העונה הראשונה מול שחקני העונה השנייה במסגרת סוף-שבוע האולסטאר ב-NBA. בסיום העונה העפיל גיבסון עם קבוצתו למשחקי הפלייאוף, אך הודח כבר בסיבוב הראשון.
לקראת עונת 2010/2011 הגיע אל הקבוצה קרלוס בוזר, המשחק גם הוא בעמדת הפאוור פורוורד. עוד לפני תחילת העונה שבר בוזר את ידו, וגיבסון פתח בחמישייה הראשונה ב-15 המשחקים הראשונים. עם חזרתו של בוזר לסגל הקבוצה, איבד גיבסון את מקומו בחמישייה הפותחת, והחל לעלות מהספסל למשך רוב אותה העונה. בסיום העונה, העפיל גיבסון עם קבוצתו אל משחקי הפלייאוף, ואף הוביל את קבוצתו לניצחון במשחק החמישי של הסיבוב השני, ויתרון 2-3 בסדרה מול אטלנטה הוקס כשקלע 11 נקודות ברבע האחרון. שיקגו ניצחה גם במשחק השישי והעפילה לגמר המזרח, בו פגשה את מיאמי היט והפסידה לה בחמישה משחקים.
קריירת המשחק > אוקלהומה סיטי ת'אנדר

בפברואר 2017, לאחר כ-7 עונות וחצי בשיקגו, הועבר גיבסון בטרייד לאוקלהומה סיטי ת'אנדר, יחד עם דאג מקדרמוט, בתמורה לקמרון פיין, אנתוני מורו וג'ופרי לוברן. בפלייאוף של אותה עונה הודחו הת'אנדר בסיבוב הראשון, מול יוסטון רוקטס.
קריירת המשחק > מינסוטה טימברוולבס

לקראת עונת 2017/2018 חתם על חוזה לשתי עונות במינסוטה טימברוולבס, עבור כ-28 מיליון דולר. במינסוטה התאחד עם המאמן טום ת'יבודו, אשר היה מאמנו בתקופתו עם הבולס.
קריירת המשחק > ניו יורק ניקס

ב-9 ביולי 2019 חתם על חוזה בניו יורק ניקס. בנובמבר 2020 שוחרר מהקבוצה, אולם כחודשיים לאחר מכן חתם בה על חוזה חדש.
קריירת המשחק > וושינגטון ויזארדס

ב-19 ביולי 2022 חתם גיבסון בוושינגטון ויזארדס.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2009/2010 | שיקגו | 82 | 70 | 26.9 | 0.494 | 0.000 | 0.646 | 7.5 | 0.9 | 0.6 | 1.3 | 9.0 |
| 2010/2011 | שיקגו | 80 | 19 | 21.8 | 0.466 | 0.125 | 0.676 | 5.7 | 0.7 | 0.5 | 1.3 | 7.1 |
| 2011/2012 | שיקגו | 63 | 0 | 20.4 | 0.495 | 0.000 | 0.622 | 5.3 | 0.7 | 0.4 | 1.3 | 7.7 |
| 2012/2013 | שיקגו | 65 | 5 | 22.4 | 0.485 | 0.000 | 0.679 | 5.3 | 0.9 | 0.4 | 1.4 | 8.0 |
| 2013/2014 | שיקגו | 82 | 8 | 28.7 | 0.479 | 0.000 | 0.751 | 6.8 | 1.1 | 0.5 | 1.4 | 13.0 |
| 2014/2015 | שיקגו | 62 | 17 | 27.3 | 0.502 | 0.000 | 0.717 | 6.4 | 1.1 | 0.6 | 1.2 | 10.3 |
| 2015/2016 | שיקגו | 73 | 55 | 26.5 | 0.526 | 0.000 | 0.692 | 6.9 | 1.5 | 0.6 | 1.1 | 8.6 |
| 2016/2017 | שיקגו | 55 | 55 | 27.3 | 0.521 | 0.167 | 0.714 | 6.9 | 1.1 | 0.5 | 0.9 | 11.6 |
| 2016/2017 | אוקלהומה | 23 | 16 | 21.2 | 0.497 | 1.000 | 0.718 | 4.5 | 0.6 | 0.6 | 0.7 | 9.0 |
| 2017/2018 | מינסוטה | 82 | 82 | 33.2 | 0.577 | 0.200 | 0.768 | 7.1 | 1.2 | 0.8 | 0.7 | 12.2 |
| 2018/2019 | מינסוטה | 70 | 57 | 24.1 | 0.566 | 0.324 | 0.757 | 6.5 | 1.2 | 0.8 | 0.6 | 10.8 |
| 2019/2020 | ניו יורק | 62 | 56 | 16.5 | 0.584 | 0.286 | 0.732 | 4.3 | 0.8 | 0.4 | 0.5 | 6.1 |
| 2020/2021 | ניו יורק | 45 | 3 | 20.8 | 0.627 | 0.200 | 0.727 | 5.6 | 0.8 | 0.7 | 1.1 | 5.4 |
| 2021/2022 | ניו יורק | 52 | 4 | 18.2 | 0.518 | 0.395 | 0.808 | 4.4 | 0.6 | 0.4 | 0.8 | 4.4 |
| 2022/2023 | וושינגטון | 49 | 2 | 9.8 | 0.520 | 0.333 | 0.714 | 1.9 | 0.7 | 0.3 | 0.2 | 3.4 |
| 2023/2024 | ניו יורק | 16 | 1 | 10.3 | 0.304 | 0.000 | 1.000 | 1.8 | 0.6 | 0.1 | 0.4 | 1.0 |
| 2023/2024 | דטרויט | 4 | 0 | 9.8 | 0.571 | 0.500 | - !— | 2.3 | 0.5 | 0.3 | 0.3 | 4.5 |
| קריירה | קריירה | 965 | 450 | 23.5 | 0.517 | 0.263 | 0.713 | 5.8 | 1.0 | 0.5 | 1.0 | 8.6 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2009/2010 | שיקגו | 5 | 5 | 29.0 | 0.421 | 0.000 | 0.545 | 7.0 | 0.6 | 0.2 | 0.6 | 7.6 |
| 2010/2011 | שיקגו | 16 | 0 | 17.8 | 0.566 | 0.000 | 0.600 | 4.1 | 0.6 | 0.3 | 1.4 | 5.9 |
| 2011/2012 | שיקגו | 6 | 0 | 22.8 | 0.457 | 0.000 | 0.682 | 6.5 | 0.7 | 0.7 | 1.7 | 9.5 |
| 2012/2013 | שיקגו | 12 | 0 | 17.2 | 0.470 | 0.000 | 0.727 | 3.0 | 0.3 | 0.3 | 0.5 | 6.5 |
| 2013/2014 | שיקגו | 5 | 0 | 30.8 | 0.561 | 0.000 | 0.750 | 6.2 | 0.4 | 0.4 | 2.4 | 18.2 |
| 2014/2015 | שיקגו | 12 | 2 | 23.0 | 0.472 | 0.000 | 0.700 | 5.5 | 1.0 | 0.3 | 1.0 | 7.4 |
| 2016/2017 | אוקלהומה | 5 | 5 | 23.6 | 0.600 | 0.000 | 0.875 | 3.6 | 0.6 | 0.2 | 0.0 | 9.8 |
| 2017/2018 | מינסוטה | 5 | 5 | 24.6 | 0.636 | 0.000 | 1.000 | 4.0 | 0.4 | 0.2 | 0.4 | 6.2 |
| 2020/2021 | ניו יורק | 5 | 3 | 27.6 | 0.600 | 0.000 | 1.000 | 7.0 | 0.8 | 1.6 | 1.0 | 5.0 |
| קריירה | קריירה | 71 | 20 | 22.3 | 0.519 | 0.000 | 0.709 | 4.9 | 0.6 | 0.4 | 1.0 | 7.8 |
הערות שוליים

↑  סיכום המשחק באתר ESPN
↑  הת'אנדר מצרפים את גיבסון ומקדרמוט, באתר הקבוצה, 23 בפברואר 2017
↑  גיבסון מסכם על חוזה במינסוטה, באתר sbnation.com,‏ 2 ביולי 2017
↑  ניו יורק מחתימה את רנדל, פייטון, גיבסון, פורטיס ואלינגטון, באתר הקבוצה, 9 ביולי 2019
טמון באש

בדיני נזיקין בהלכה, דין טָמוּן בְּאֵש הוא הלכה מיוחדת בנזקי אש (אחד מארבעה אבות הנזיקין), ולפיה חיוב הפיצוי הוא רק על דברים שנראים לעין וניזקו, ולא על מה שהיה "טמון" ונסתר. המקרה הקלאסי של טמון הוא אש שיצאה משליטה ושרפה ערימת חיטים שמישהו טמן בתוכה חפצים; על פי ההלכה, מי שהצית את האש חייב לשלם רק על ערימת החיטים שנשרפה ולא על החפצים שהיו מוסתרים בתוכה.
מקור הדין > דרשות הפסוקים

בכמה מקומות פטור טמון נדרש מהכתוב בתורה בעניין נזקי אש: "כי תצא אש ומצאה קוצים ונאכל גדיש או הַקָּמָה", מהמילה "קמה" שמורה על דבר גלוי ונראה לעין.
בירושלמי, מובאים גם לימודים לצד השני- שמחייב על טמון.
מקור הדין > במקורות התנאיים

דין טמון מובא במשנה כמחלוקת בין רבי יהודה שמחייב לשלם גם על כלים טמונים שנשרפו, לבין שאר החכמים שחלקו על כך:
בברייתא דעת חכמים מפורטת יותר, ומבואר שאף על פי שאינו משלם את מלוא הפיצוי על הכלים שנשרפו, בכל זאת "רואים מקום כלים כאילו הוא מלא תבואה", ומשלם כאילו נשרפה ערימה מלאה של תבואה ולא ערימה חלולה.
בתלמוד נטבע המונח "טמון" לציון הלכה זו.
חריגים לדין

בתלמוד נאמרו שני סייגים לדין טמון, לפיהם יש מקרים שבהם יהיה חייב גם על חפצים טמונים שנשרפו:
על פי ברייתא שהובאה בגמרא, אם האש הוצתה מלכתחילה בתוך שטחו הפרטי של הניזק – אז חייב גם על "טמון". האמורא רב פפא סייג זאת רק למקרה שבו מה שהיה טמון הוא דבר שרגילים להטמינו כך, ולא דברים שטמונים באופן מפתיע לגמרי.
לפי דעת אמוראים המובאים בתלמוד, דין טמון הוא רק אם בעת הצתת האש לא הייתה לה אפשרות להגיע ולשרוף את התבואה, אלא שלאחר מכן אירע מקרה לא צפוי (כגון שנפל הקיר בין האש לבין התבואה), והמצית התרשל לתקן אותו. לעומת זאת, אם כבר בעת ההצתה היה צפוי שהאש תוכל להגיע לתבואה, אז זה נחשב כנזק שנעשה באופן ישיר על ידי המצית, וחייב גם על "טמון". שיטת האמוראים הזו נקראת "אִשׁוֹ משום חִצָיו", כלומר, נזקי אש נתפסים כפגיעה ישירה בידיים, כמו יריית חץ שעף ופוגע ומזיק מרחוק.
ראו גם

אנציקלופדיה תלמודית, ערך "אש (מזיק)"
הערות שוליים

↑  מכילתא דרבי ישמעאל מסכתא דנזיקין, פרשה י"ד, תלמוד ירושלמי, מסכת פאה,  פרק ו', הלכה ז', תלמוד בבלי, מסכת בבא קמא, דף ס', עמוד א'.
↑  ספר שמות, פרק כ"ב, פסוק ה'.
↑  תלמוד ירושלמי, מסכת פאה,  פרק ו', הלכה ז', תלמוד ירושלמי, מסכת בבא קמא,  פרק ו', הלכה ז'.
↑  משנה, מסכת בבא קמא, פרק ו', משנה ה'.
↑  מובאת בתלמוד בבלי, מסכת בבא קמא, דף ס"א, עמוד ב' ובמכילתא דרשב"י פרק כ"ב פסוק ה'
↑  תלמוד בבלי, מסכת בבא קמא, דף ס"ב, עמוד א'.
↑  תלמוד בבלי, מסכת בבא קמא, דף ס"א, עמוד ב'.
↑  תלמוד בבלי, מסכת בבא קמא, דף כ"ג, עמוד א'.
חנק עצים מלגשי

| חנק עצים מלגשי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: חנקיים
סוג:: Sanzinia 
מין:: חנק עצים מלגשי
שם מדעי
 Sanzinia madagascariensis ‏גריי, 1849

חנק עצים מלגשי (שם מדעי: Sanzinia madagascariensis) הוא מין נחש חנק ממשפחת החנקיים והוא מין יחידי בסוגו. הוא חי בטבע ביערות הגשם של מדגסקר.
מאפיינים

חנק עצים מלגשי הוא נחש שאורכו הממוצע 150–250 ס"מ והוא בעל גוף גדול ושרירי המוסווה ביער. הנקבות גדולות מהזכרים והם בעלי רגליים שהשתמרו אצלם למטרות רבייה ואין אותם לנחשים אחרים. הקשקשים בצבע חום-ירקרק או אפור, כשמלמטה הוא לבן והם מוסווים ביותר על הקרקע או על ענפים. הוא מוסווה הן מטרפו והן מטורפים (בעיקר עופות דורסים והפוסה) החיים על העץ.
הנחש חי ביערות גשם במדגסקר וכן בנהרות, ערבות וביצות אך לא במדברית ושטחם פתוחים. לעומת קרוביו הקרקעיים למשפחה, נחש זה מתמחה בחיים על ענפים והוא פעיל לילה. כשאר הנחשים הוא ניזון אך ורק מבשר ואוכל יונקים קטנים, עופות ומגוון גם בזוחלים קטנים ודו-חיים. הטרף נתפס על הקרקע או על העץ ומומת במהירות מלחיצת השרירים הגדולים שלו. הוא מעכל את הטרף לאחר מכן במשך כמה חודשים מהציד.
הנקבה אינה מטילה אלא משריצה עד 12 צאצאים בכל פעם שאורכם עד 38 ס"מ.
תת-מינים:
S. m. madagascariensis - מצוי בחלק המזרח של האי
S. m. volontany - מצוי בחלק המערבי של האי
ראו גם

הפארק הלאומי מרוג'ג'י
הערות שוליים

↑  חנק עצים מלגשי באתר הרשימה האדומה של IUCN
| --- | --- |
בקרת זהויות :  NLI: 987007555956705171
חיים אברבאיה

| --- | --- |
אברבאיה בשנותיו המאוחרות (צילום מאת אברהם רימון)
אברבאיה בשנותיו המאוחרות (צילום מאת אברהם רימון)
 לידה:  1910 יפו, האימפריה העות'מאנית 
 פטירה:  3 בספטמבר 1967 (בגיל 57 בערך)
 מדינה:  ישראל 
 השכלה:  הגימנסיה העברית "הרצליה" 
 בן או בת זוג:  רבקה דוידית (1936–1946) 
 
חיים (ויקטור) אַבּרָבָאיָה (נכתב גם אברביה, אבראביה, אבראבאיה; כ"ו בניסן תר"ע, 5 במאי 1910, יפו – כ"ח באב תשכ"ז, 3 בספטמבר 1967, תל אביב) היה מתרגם ועורך ישראלי, שתרגם בעיקר ספרות יפה משפות אירופיות ובעיקר מהשפה הצרפתית.
ביוגרפיה

חיים אברבאיה נולד ביפו, בנם הבכור של אסתר (בת חיים מנחם בכר) ויהושע אברבאיה (1878–1934), ילידי טורקיה, ולו שתי אחיות צעירות: פּוֹלין (לוּבּינסקי) וגאולה (קֶטלֶר). אביו היה מראשי הפקידות של החברות להתיישבות יהודים בארץ ישראל: הוא עבד במשרד יק"א בביירות בראשותו של צבי (אַנרי) פרנק, וב-1904 הגיע לארץ ישראל בשירות "הוועדה הארצישראלית" ושימש כסגן-מנהל משרד יק"א ביפו לענייני המושבות ביהודה. הוא השתתף בחיי הציבור ביישוב החדש, ולאחר מלחמת העולם הראשונה, משייסד הברון רוטשילד את חברת פיק"א, התמנה למנהל סניף תל אביב שלה (האחראי על דרום הארץ), ובמסגרת זו סייע למושבות וכן השתתף בייסוד שכונת בית וגן (לימים העיר בת ים).
חיים אברבאיה סיים את לימודיו בגימנסיה הרצליה שבתל אביב, ובסוף שנות ה-20 נסע לפריז ללמוד בסורבון. בצעירותו נמנה עם חברי התנועה הרוויזיוניסטית, וכשהמשורר יונתן רטוש הגיע גם הוא לפריז, התיידד עמו.
נישא לרבקה דוידית (1908–1970), גננת ומורה, סופרת, משוררת ומתרגמת ספרות ילדים עברית ומבקרת תיאטרון וקולנוע בעיתון "דבר", שעלתה לארץ ישראל מבסראביה בנעוריה עם משפחתה. השניים היו הורים לבן, עדו.
אברבאיה שימש כפקיד במערכת הביטחון של היישוב, ובסוף שנות ה-30 שהה במסגרת זו בפריז עם אשתו.
אברבאיה ודוידית נפרדו בשנת 1957. דוידית נישאה בהמשך לזואולוג מנחם דור (1901–1998), אלמנהּ של המשוררת וסופרת הילדים מירי דור (1910–1945), שהייתה ידידתם ואחותו של ידיד נעוריו, יונתן רטוש)..
כשהיה בן 46, הכיר את השחקנית נאוה שאן הרמן, כשביקשה לערוך ערב קריאה של שירה צרפתית מתורגמת ב"צוותא". השניים ניהלו מערכת יחסים במשך עשר שנים, עד מותו.
אברבאיה השתייך לחוגי הבוהמה, והתרועע בין היתר עם המבקר חיים גמזו (חברו לספסל הלימודים בגימנסיה), הסופר בנימין תמוז, המלחין מרדכי סתר, המנצח גארי ברתיני, האמנים יוסל ברגנר ודני קרוון והכוריאוגרפית שרה לוי-תנאי, מייסדת ומנהלת להקת המחול "ענבל" (אברבאיה כיהן זמן-מה כיועץ האמנותי של הלהקה).
חיים אברבאיה, שסבל ממחלת לב, נפטר ב-1967 מהתקף לב בהיותו לבדו בביתו שבתל אביב, בגיל 57. נקבר בבית עלמין הדרום. הותיר את בת-זוגו ובנו היחיד, המוזיקולוג ומבקר המוזיקה עדו אברבאיה.
בת-זוגו נאוה שאן תיארה אותו לימים בזיכרונותיה:
עבודתו הספרותית

אברבאיה תרגם ממספר שפות אירופיות, ובעיקר מצרפתית. תרגומיו, 25 במספר, ראו אור החל ב-1948 ועד אחרי מותו ב-1967. בנוסף, עבד כעורך ועורך תרגום בהוצאת עם עובד והקיבוץ המאוחד.
מתרגומיו הבולטים: סיפורים מאת אונורה דה בלזק (1948; תשכ"ט 1969) ופרוספר מרימה (תשי"ב), הרומן הפִּיקָרֶסְקי מתור הזהב של ספרד "חיי לסרִיּוֹ איש טוֹרמֶס" (תשי"א), "שנת תשעים ושלוש" לוויקטור הוגו (תשכ"ב 1961), יצירות משל לואי אראגון (1952), ז'ול רנאר (תשי"ד), ויקטור סרג' (תשט"ו 1955), ז'ורז' דיאמל (תש"ך 1960) וסטנדל (תש"ל), "זיכרונותיו של חמור" לסופי דה סגיר (תשי"ח), המחזה "מות דנטון" לגאורג ביכנר (תשי"ט), "בית המִּצלֶה של המלכה פדוק" לאנטול פראנס (תשכ"א 1961) ו"חיי הדבורים" למוריס מטרלינק (תשכ"ח).
אברבאיה נחשב למתרגם מעולה. לאחר מותו נכתב עליו ב"דבר" כי היה "מן המעולים והמעודנים שבמתרגמי ספרות יפה מספרדית, צרפתית ואנגלית", ובכתב העת "דף" של אגודת הסופרים העברים בישראל נטען כי "תרגומיו נתעלו לדרגת מקור. העשיר את ספרותנו התרגומית בניסוחו ונוסחו האישי [...] הצטיין בטוב טעמו, בתחושתו ליופיו של סגנון מדוייק ומגובש. [...] היה חכם בשיחתו הנאה, המעמיקה, אציל ויפה-נפש בהליכותיו, במהותו היוצרת.
תקופה מסוימת פרסם רשימות ביקורת ב"עתים" וב"על המשמר".
כתב גם תחת שמות העט "אבירב" ו"אברב".
כתביו

א' עורב את ב' דגון [=אוריאל שלח וחיים אברבאיה], אברהם סטבסקי ועבדול מג'יד, תל אביב: הוצאת המחברים, תרצ"ד. (חוברת המבקשת להוכיח את העמדה הרוויזיוניסטית בפרשת רצח ארלוזורוב: אנשי התנועה הרוויזיוניסטית חפים מפשע, בעוד הרוצחים האמתיים הם הערבים עבדול מג'יד אל-הנדי אל-בח'ארי ועיסא דרויש אל-כרדי אל-אברש, ורק קנוניה של המשטרה המנדטורית וחוגי השמאל ביישוב היהודי מונעת את הרשעתם)
כתביו > תרגום > תרגומים שלא ראו אור

בסוף שנות ה-50 תרגם מצרפתית עבור הוצאת הקיבוץ המאוחד את מחזות המהפכה של רומן רולן – "ה-14 ביולי" (Le Quatorze Juillet), "משחק האהבה והמוות" (Le Jeu de l'amour et de la mort), "הזאבים" (Les Loups), "דנטון" (Danton) ו"רובספייר" (Robespierre) – בשני כרכים, שנותרו בכתב יד.
בשנות ה-60 תרגם את מחזהו של סמואל בקט עד שיבוא גודו (En attendant Godot; ידוע בעברית בשם "מחכים לגודו").
כתביו > עריכה

סטנדל, מנזר פַּרמֶה: רומן; תרגם מצרפתית: יונתן רטוש; הביא לבית הדפוס: חיים אברבאיה, תל אביב: מחברות לספרות, תשי"א–תשי"ב. (La Chartreuse de Parme)
וויליאם ביב (אנ'), במצולות ים; תירגם מאנגלית אברהם רגלסון והתקין ח' אברבאיה, תל אביב: עם עובד, תשי"ג. (Half Mile Down)
אלבר קאמי, הדבר; [תרגם מצרפתית: יונתן רטוש; התקין: ח. אברבאיה], תל אביב: עם עובד, תשי"ג 1953. (La Peste)
אלינור פרז'ן, חרמשנית הכסף; תרגמה: מאיה אגמון; ערך והתקין: חיים אברביה; תרגום השירים: אוריאל אופק; צִיֵּר: ארנסט ה' שפארד, תל אביב: מחברת לספרות ('מרגנית: ספרי מופת לילדים ולנוער'), תשי"ט 1958. (The Silver Curlew)
א' נסביט, הטירה הקסומה; תרגם: ב' עברון; ערך והתקין לדפוס: חיים אברביה, תל אביב: מחברות לספרות, תש"ך.
ח' אברבאיה, משה ברור, יוסף נדבה (עורכים), אנציקלופדיה גיאוגרפית בצבעים, מהדורה עברית מעודכנת ומורחבת, 8 כרכים, תל אביב: מ' מזרחי, 1966.
לקריאה נוספת

למרחב, "משא", 18 בנובמבר 1966.
יונתן רטוש, "מלים מתבקשות" | "תמלילו של תרגום", הארץ, 10 בנובמבר 1967. (רשימת תחדישים של אברבאיה שהביא לזכרו רטוש בטורו "מלים מתבקשות")
א"ד שפיר, "חיים אברבאיה (למותו)", למרחב, "משא", 15 בספטמבר 1967, עמ' א.
חנק קרקע מלגשי

| חנק קרקע מלגשי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: חנקיים
סוג:: חנק מלגשי
מין:: חנק קרקע מלגשי
שם מדעי
 Acrantophis madagascariensis ‏דומריל וביברון, 1844

חנק קרקע מלגשי (שם מדעי: Acrantophis madagascariensis) הוא מין נחש חנק ממשפחת החנקיים החי בטבע ביערות הגשם של מדגסקר על הקרקע. קרוב משפחתו לסוג הוא חנק דומריל מלגשי.
מאפיינים

נחש זה שאין לו תת-מינים מוכרים, מזכיר את הרב חנק מאמריקה הדרומית ודומה לו במראה ובגודל. אורכו עד 3.05 מטר והוא הגדול בנחשי מדגסקר. הגוף בצבע אדמה חום-אדמדם עם אפור ועל הגב רצועות שחורות או חומות כהות. הזנב ארוך והשרירים גדולים, מקשים את התנועה במהירות אך חזקים ויכולים להיכרך על יצור קטן במהירות. השיניים בנויות כמו זיזים חזקים האוחזים בבשר ועל אף שהם אינם ארסיים הם עלולים להיות מסוכנים. עם זאת הנחש לא תוקף אנשים.
הוא חי ביערות בחלק הצפוני, המזרחי והמערבי של מדגסקר ונדיר בדרום. הוא נפוץ ביערות גשם או יערות פתוחים וגם בגדות נהרות. הנחש יוצא בלילה לצוד וניזון מיצורים קטנים כמו עופות, צפרדעים, לטאות, נחשים אחרים ויונקים כמו עכברים או למורים קטנים. כמו רוב קרוביו הוא הורג על ידי התלפפות השרירים על גוף הטרף עד להיחנקו למוות. הוא מתכרבל על מצע העלים, שם הוא נח וגם מסתווה מטרפו או מטורפיו הכוללים בעיקר עופות דורסים ויונקים טורפים כמו הפוסה.
הנחש לא מצוי בסכנה, אך הוא נחשב למין מוגן על פי ארגון CITES. הוא נמצא בירידה ביערות בהם הוא חי, כנראה עקב מסחר בעורו וגידולו כחיית מחמד נגד החוק. כמו כן הוא נפגע מפיתוח ומכריתת היערות.
ראו גם

הפארק הלאומי מרוג'ג'י
הערות שוליים

↑  חנק קרקע מלגשי באתר הרשימה האדומה של IUCN
טל גור

| --- | --- |
 מוקד פעילות:  ישראל 
 מקום לימודים:  האקדמיה למוסיקה ולמחול בירושלים, אוניברסיטת בר-אילן 
 שפה מועדפת:  עברית 
 talgur.net
 
טל גור (נולד 1978) הוא מוזיקאי, מטפל במוזיקה ויוצר ישראלי שנולד וגדל בעמק יזרעאל וחי כיום בניו יורק.
ביוגרפיה

טל הוא בוגר תואר ראשון בביצוע מהאקדמיה למוסיקה בירושלים ותואר שני בטיפול במוזיקה מאוניברסיטת בר-אילן. גור סיים גם תוכנית המשך במרכז נורדאוף-רובינס לתרפיה באוניברסיטת ניו יורק.
קריירה

הופיע בישראל במופע המשלב מוזיקה משני אלבומיו: "Air portrait" ו-"בשר ודם". האלבום הראשון מכיל קטעים מקוריים, אינסטרומנטליים ומשלב אלתור בעוד באלבומו השני שירים מקוריים ושירי משוררים, שאותם גור הלחין, שר ומנגן. גור הופיע בארצות הברית ובאירופה עם "What Cheer? Brigade" - הרכב בראס שבסיסו בפרובידנס רוד איילנד ועם "Water Esc" - הרכב ג'אז חופשי.
חנקה ויינברג-חרותי

| --- | --- |

ד"ר חנקה ויינברג-חרותי תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  23 בספטמבר 1909 לודז', האימפריה הרוסית 
 פטירה:  1 במרץ 1961 (בגיל 51) מרחביה, ישראל 
 מקום קבורה:  בית העלמין של קיבוץ מרחביה
 לימודי רפואה:  הגימנסיה העברית "הרצליה" 
 תפקידים:  רופאת ילדים 
 מספר צאצאים:  2 
 
חנקה (חנה) ויינברג–חרותי (23 בספטמבר 1909, לודז' — 1 במרץ 1961, קיבוץ מרחביה) הייתה רופאת ילדים ישראלית, ילידת פולין, הרופאה הראשונה בקיבוץ הארצי וממקימי ענף רפואת הילדים בארץ ישראל.